कांग्रेस ने जारी की 20 और उम्मीदवारों की लिस्ट, गांधीनगर से अमित शाह के खिलाफ इस नेता को उतारा  
पवन कुमार बंसल को चंडीगढ़ से उतारा
परणीत कौर को पटियाला से दिया टिकट
पूर्व केंद्रीय मंत्री सुबोध कांत सहाय को रांची से दिया टिकट
कांग्रेस ने झारखंड की रांची सीट से पूर्व केंद्रीय मंत्री सुबोध कांत सहाय को टिकट दिया है. हिमाचल प्रदेश की कांगड़ा सीट से पार्टी ने पवन काजल को अपना उम्मीदवार बनाया है. वहीं पंजाब में कांग्रेस ने गुरदासपुर से सांसद सुनील जाखड़, अमृतसर से गुरजीत सिंह ओजला, लुधियाना से रवनीत सिंह बिट्टू और जालंधर से संतोष सिंह चौधरी को उम्मीदवार बनाया है. होशियारपुर से पार्टी ने राजकुमार छब्बेवाल को टिकट दिया है.

वहीं गुजरात की बात करें तो भाजपा के राष्ट्रीय अध्यक्ष अमित शाह के खिलाफ गांधीनगर सीट से डॉ. सीजे चावड़ा को उतारा है. बता दें, गांधीनपर सीट वरिष्ठ भाजपा नेता लाल कृष्ण आडवाणी की रही है. लेकिन भाजपा ने इस बार उनका टिकट काटकर पार्टी के राष्ट्रीय अध्यक्ष अमित शाह को उतारा है. इसके अलावा कांग्रेस ने अहमदाबाद पूर्व से गीताबेन पटेल, सुरेंद्रनगर से सोमाभाई पटेल और जामनगर से मुरुभाई कंडोरिया को उतारा है. 
झारखंड की बात करें तो रांची से सुबोध कांत सहाय, सिंहभूम से गीता कोरा और लोहरदगा से सुखदेव भगत को टिकट दिया गया है. कर्नाटक के धारवाड़ से विनय कुलकर्णी, दावणगेरे से एबी मनजप्पा, ओडिशा के जजपुर से मानस जेना, कटक से पंचानन कनुंगो और दादर एंड नगर हवेली से प्रभू रत्नभाई टोकिया को उम्मीदवार बनाया गया है.
Video: कांग्रेस के घोषणा पत्र में पांच बड़े वादे